કોંગ્રેસ કારોબારી સમિતિએ શ્રીમતી સોનિયા ગાંધીને કોંગ્રેસનાં પ્રમુખ તરીકે વધુ એક વર્ષની મુદત લંબાવી આપી છે. કોંગ્રેસના ઇતિહાસમાં સૌથી વધુ લાંબા સમય સુધી પક્ષનાં પ્રમુખપદે રહેલાં સોનિયાને આમ બીજી વખત મુદત લંબાવી આપવામાં આવી છે. પક્ષનું સુકાન રાહુલ ગાંધીને સોંપવાની વાત હવે આગામી વર્ષમાં આવી રહેલી ચાર રાજ્યોની વિધાનસભાની ચૂંટણી પછીના સમયગાળા સુધી પાછી ઠેલવામાં આવી છે.